recursal/SuperWikiNEXT-32B huggingface dataset:
Map of the Roman empire under Hadrian (ruled 117–138 AD), showing the location of the *Arabes Nabataei* in the desert regions around the Roman province of Arabia Petraea.
আল খাজনেহ, পেত্র
Shivta, Israel
অভদাত, ইজরাইল
**নবতাঈ** নবতীয় নামে পরিচিত (আরবী: الأنباط আল-আনবাত), প্রাচীন সেমিটিয় জনগণ যারা উত্তর আরব এবং দক্ষিণ লেভান্তে বসবাস করতেন। ইউফ্রেতিস এবং লোহিত সাগর এর মাঝে আরব ও সিরিয়ার মধ্যবর্তী অঞ্চলে ৩৭ থেকে ১০০ খ্রিষ্টাব্দে তারা বাস করতেন। বিস্তীর্ণ মরুভূমির মাঝে অল্প কিছু জায়গায় চাষের সুবিধা ছিলো, সেজন্য ব্যবসাই ছিলো নবতাঈদের প্রধান পেশা। নবতাঈদের মাঝে সাহিত্যচর্চা প্রচলিত ছিলো। কিন্তু আজ তার অস্তিত্ব খুঁজে পাওয়া যায় না।

উৎস
---

আরব মরুভূমিতে ঘুরে বেড়ানো বিভিন্ন যাযাবর জাতির মধ্যে নবতাঈ সম্প্রদায় অন্যতম। তারা তাদের পশুপাল নিয়ে বেরিয়ে পড়ে খাদ্য ও পানির সন্ধানে। নবতাঈগণ তাদের এলাকায় পরিচিত হয়ে ওঠে এবং মৌসুমি বৃষ্টিপাত শেষ হয়ে গেলে দুর্দশার মধ্যেও তারা টিকে থাকতে সক্ষম নয়। প্রথমদিকে নবতাঈ দেরকে আরামিক সংস্কৃতির সংগে যুক্ত করা হলেও আধুনিক শিক্ষাবিদগণ নবতাঈদের আরামিক উৎস অস্বীকার করেন। ঐতিহাসিক, ধর্মীয় এবং ভাষাগত বৈশিষ্ট্য প্রমাণ করে যে নবতাঈগণ উত্তর আরবের উপজাতি।

সংস্কৃতি
--------

বিভিন্ন উদাহরণ যেমন গ্রাফিতি এবং পুঁথিতে - নাম এবং সম্ভাষণে - নবতাঈ সংস্কৃতির অঞ্চল সম্পর্কে ধারণা পাওয়া যায় যা উত্তরে মৃত সাগর পর্যন্ত বিস্তৃত ছিলো। কিন্তু অল্পকিছু অক্ষর  নবতাই সাহিত্য টিকে নেই অথবা সেগুলোর খুব প্রাচীনতা নেই। মন্দিরগুলোতে কোন পুঁথি পাওয়া যায় না।

ধর্ম
----

ভাষা
----

তথ্যসূত্র
---------

বহিঃসংযোগ
---------

* Hecht Museum - Catalogues | The Nabateans in the Negev
* Hecht Museum - Exhibitions | The Nabateans in the Negev
* *The Bulletin of Nabataean Studies* online—links on Petra and the Nabataeans
* NABATÆANS in the *Jewish Encyclopedia*
* Cincinnati Art Museum—the only collection of ancient Nabataean art outside of Jordan
* Archaeological Studies—Ancient Desert Agriculture Systems Revived (ADASR)
* Petra: Lost City of Stone Exhibition—Canadian Museum of Civilization
* "Solving the Enigma of Petra and the Nabataeans", *Biblical Archaeology Review*
* Nabataeans a nation civilization—Petra Crown

তথ্য উৎস
--------

1. ↑  Gibson, Dan (2011). Qur’anic Geography: A Survey and Evaluation of the Geographical References in the Qur’an with Suggested Solutions for Various Problems and Issues. Independent Scholars Press, Canada. আইএসবিএন ৯৭৮-০-৯৭৩৩৬৪২-৮-৬.
2. ↑  The Leon Levy Dead Sea Scrolls Digital Library
3. ↑  The carbonized Petra papyri, mostly economic documents in Greek, date to the 6th century: Glen L. Peterman, "Discovery of Papyri in Petra", *The Biblical Archaeologist* **57** 1 (March 1994), pp. 55–57
4. ↑  P. M. Bikai (1997) "The Petra Papyri", *Studies in the History and Archaeology of Jordan*
5. ↑  Marjo Lehtinen (December 2002) "Petra Papyri", *Near Eastern Archaeology* Vol.65 No.4 pp. 277–278.
**আঞ্জুমান আরা শিল্পী** হলেন একজন বাংলাদেশি অভিনেত্রী যিনি ৩৬টি চলচ্চিত্রে অভিনয় করেছেন।

জীবনী
-----

চলচ্চিত্রে আসার আগে তিনি নারায়ণগঞ্জ জেলার শকুন্তলা নাট্যগোষ্ঠীর হয়ে বিভিন্ন মঞ্চনাটকে অভিনয় করেছেন। *নাগ নর্তকী* চলচ্চিত্রে অভিনয়ের মাধ্যমে চলচ্চিত্রাঙ্গনে পা রাখেন তিনি। তবে তার প্রথম মুক্তিপ্রাপ্ত চলচ্চিত্র হল *বাংলার কমান্ডো* যেটি ১৯৯৫ সালের ৫ মে মুক্তি পায়। চলচ্চিত্রটিতে তার সহশিল্পী ছিলেন আমিন খান। এরপর, ১৯৯৬ সালে তিনি সালমান শাহের বিপরীতে *প্রিয়জন* চলচ্চিত্রে অভিনয় করেন। ২০০০ সালে তিনি চলচ্চিত্রাঙ্গন থেকে নিজেকে সরিয়ে নেন। তবে, ২০১৩ সাল পর্যন্ত টিভি নাটকে অনিয়মিতভাবে অভিনয় করেছেন তিনি।

নির্বাচিত চলচ্চিত্র তালিকা
--------------------------

* *বাংলার কমান্ডো*
* *নাগ নর্তকী*
* *বাবা কেন চাকর*
* *ক্ষমা নেই*
* *শক্তের ভক্ত*
* *মুক্তি চাই*
* *লম্পট*
* *প্রিয়জন*
* *প্রেমের নাম বেদনা*
* *সুজন বন্ধু*

তথ্যসূত্র
---------

1. 1 2 3 4 5 6 7 8 9 10 11 12  "সংসার, সন্তান নিয়েই ব্যস্ত শিল্পী"। *নয়াদিগন্ত*। ১৮ এপ্রিল ২০১৭। সংগ্রহের তারিখ ১৫ সেপ্টেম্বর ২০১৯।
2. ↑  "প্রবাসে কিংবা আড়ালে"। *মানবজমিন*। ৮ অক্টোবর ২০১৮। সংগ্রহের তারিখ ১৫ সেপ্টেম্বর ২০১৯।
3. 1 2 3 4  "হারিয়ে যাওয়া নায়িকারা"। *ইত্তেফাক*। ১৪ মার্চ ২০১৯। ১৬ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৯।
4. ↑  "সালমান শাহের নায়িকারা এখন কে কোথায়?"। *জাগোনিউজ২৪.কম*। ৬ সেপ্টেম্বর ২০১৯। সংগ্রহের তারিখ ১৫ সেপ্টেম্বর ২০১৯।
**উমাকান্ত রায়** ছিলেন একজন ভারতীয় রাজনীতিবিদ, যিনি ভারতের বিপ্লবী কমিউনিস্ট পার্টির সদস্য এবং ১৯৮৫-১৯৮৭ সালের পশ্চিমবঙ্গ বিধানসভার সদস্য ছিলেন।

১৯৮৫ উপনির্বাচন
---------------

হাঁসান আসনের বর্তমান বিধায়ক ত্রিলোচন মালের মৃত্যুর পর, রায় ১৯৮৫ সালের ২৫ এপ্রিল অনুষ্ঠিত একটি উপ-নির্বাচনে পশ্চিমবঙ্গ বিধানসভায় নির্বাচিত হন। রায় ৩৭,৫৭৩ ভোট (৫১.৫৫%) পেয়েছেন ৩৪,০৯৫ ভোটের বিপরীতে ভারতীয় জাতীয় কংগ্রেস প্রার্থী এ. মাল এবং ১,২১৬ ভোট স্বতন্ত্র প্রার্থী বি. মার্জিতের পক্ষে।

পরবর্তী সময়কাল
---------------

রায় ১৯৮৭ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেননি। ১৯৯১ সালের পশ্চিমবঙ্গ বিধানসভা নির্বাচনে রায় আরসিপিআই স্প্লিন্টার গ্রুপের (গৌরাঙ্গা সিট দল) প্রার্থী হিসাবে আরসিপিআই প্রার্থী ত্রিলোচন দাসের বিরুদ্ধে দাঁড়ান। রায় ৯৮৩ ভোট (১.০৯%) পেয়েছেন।

তথ্যসূত্র
---------

1. ↑  Communist Party of India (Marxist). West Bengal State Committee। *Election results of West Bengal: statistics & analysis, 1952-1991*। The Committee। পৃষ্ঠা 645।
2. 1 2  Election Commission of India. *Bye-election results 1952-95*
3. ↑  Chawla, Prabhu (১০ ডিসেম্বর ২০১৩)। "Assembly by-election results show a dip in Congress(I) popularity"। India Today। সংগ্রহের তারিখ ৮ নভেম্বর ২০১৯।
4. ↑  "General Elections, India, 1987, to the Legislative Assembly of West Bengal" (পিডিএফ)। Election Commission of India। সংগ্রহের তারিখ ৪ ডিসেম্বর ২০১৬।
5. 1 2  "General Elections, India, 1991, to the Legislative Assembly of West Bengal" (পিডিএফ)। Election Commission of India। সংগ্রহের তারিখ ৪ ডিসেম্বর ২০১৬।
**ইয়ুকাতান প্রণালী** বা **ইউকাতান স্ট্রেইট‌্স** ( স্পেনীয় : *Canal de Yucatán)* হলো মেক্সিকো এবং কিউবার মধ্যে একটি প্রণালী। এটি মেক্সিকো উপসাগরের সাথে ক্যারিবীয় সাগরের ইয়ুকাতান বেসিনকে সংযুক্ত করে। এটি মাত্র ২০০ কিলোমিটার (১২০ মা) প্রশস্ত এবং প্রায় ২,৮০০ মিটার (৯,২০০ ফু) গভির। এর গভীরতম স্থান কিউবার উপকূলের নিকটবর্তী।

স্রোত
-----

ইয়ুকাতান প্রণালী কিউবাকে মেক্সিকার ইউকাটান উপদ্বীপ থেকে পৃথক করে এবং ক্যারিবিয়ান সাগরকে মেক্সিকো উপসাগরের সাথে যুক্ত করেছে। প্রণালীটি মেক্সিকোর কেপ ক্যাটোচে এবং কিউবার কেপ সান আন্তোনিওর মধ্যে ২১৭ কিলোমিটার (১৩৫ মা) প্রশস্ত।  কিউবার উপকূলের কাছে এটির সর্বাধিক গভীরতা ২,৭৭৯ মিটার (৯,১১৭ ফু)।  পানি ক্যারিবিয়ান সমুদ্রের মধ্য দিয়ে পূর্ব থেকে পশ্চিমে প্রবাহিত হয়। এই প্রবাহটি উইন্ডওয়ার্ড প্যাসেজ দিয়ে প্রবাহিত উত্তর নিরক্ষীয় স্রোতের ৫ এসভি এবং ব্রাজিলের উপকূলে প্রবাহিত দক্ষিণ নিরক্ষীয় স্রোতের ১২ এসভি পানির সমন্বয়ে গঠিত। সর্বনিম্ন ১৭ °C তাপমাত্রায় মোট প্রবাহ প্রায় ১৭ এসভি। এই প্রবাহটি ইয়ুকাতান উপদ্বীপের পাশ দিয়ে প্রবাহিত হয়ে এটি ইয়ুকাতান স্রোতে পরিণত হয়।  এই স্রোতটি মেক্সিকো উপসাগরে পানির প্রবাহের বেশিরভাগ অংশ সরবরাহ করে কারণ ফ্লোরিডার প্রণালী দিয়ে প্রবাহ অবিরাম নয় এবং প্রবাহিত জলের পরিমাণও অল্প। ইয়ুকাতান স্রোত প্রণালীর পশ্চিমাঞ্চলে প্রবলভাবে প্রবাহিত হয় যেখানে কিউবার পাল্টা স্রোত প্রণালীর পূর্ব দিকের বিপরীতে প্রবাহিত হয়। ইয়ুকাতান স্রোতের নীচে দক্ষিণে প্রবাহিত ইয়ুকাতান অন্ত:প্রবাহ রয়েছে যা পানি মেক্সিকো উপসাগর থেকে দূরে নিয়ে যায়।

প্রবালদ্বীপ
-----------

ইয়ুকাতান প্রণালীর মধ্য দিয়ে প্রবাহিত পানি মেক্সিকো উপসাগরে প্রবেশ করার পর এটি সমুদ্রের অগভীর অঞ্চল ক্যাম্পেচে তীরের পাশ দিয়ে যায়। সমুদ্রতীর থেকে প্রায় ১০০ কিলোমিটার (৬২ মা) দূরে ইয়ুকাতান তাকের বাহ্যিক সীমাননায় প্রবাল প্রাচীর রয়েছে। এখানে প্রাচীর তৈরির প্রধান প্রবালগুলি হলো *Acropora cervicornis*, *Acropora palmata* এবং *Montastraea annularis* যার মধ্যে অনেকে ১৯৯০ এর দশকের শেষদিকে মারা গেছে। এরপরে কিছু সংশোধন ঘটেছে।  ক্যাম্পেচ উপকূল একটি জীববৈচিত্র্যময় অঞ্চল এবং এটি সহ মেক্সিকো উপকূল থেকে ইয়ুকাতান প্রণালীর অন্যান্য অংশগুলিতে কারিগর জেলেরা প্রচুর মাছ ধরেন। অঞ্চলটি অতিরিক্ত শোষণের ফলে হুমকির সম্মুখীন হয়েছে।

আরও দেখুন
---------

* বিশ্বের প্রণালীসমূহের তালিকা

তথ্যসূত্র
---------

1. ↑  Britannica
2. ↑  Free Dictionary
3. ↑  Gyory, Joanna; Mariano, Arthur J.। "The Caribbean Current"। *Ocean surface currents*। ২০০৯-০৪-০৮ তারিখে মূল থেকে আর্কাইভ করা। সংগ্রহের তারিখ ২০১৩-০৮-৩১।
4. ↑  Gyory, Joanna; Mariano, Arthur J.। "The Yucatan Current"। *Ocean surface currents*। সংগ্রহের তারিখ ২০১৩-০৮-৩১।
5. ↑  Cortés, J. (ed.) (২০০৩)। *Latin American Coral Reefs*। Gulf Professional Publishing। পৃষ্ঠা 134–147। আইএসবিএন 9780080535395। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
6. ↑  Jord, E.। "Mexico"। *Reefs at Risk in the Caribbean*। World Resources Institute। ২০১৩-০৫-০৮ তারিখে মূল থেকে আর্কাইভ করা। সংগ্রহের তারিখ ২০১৩-০৮-৩১।
**গ্রিদা দুমা** (জন্ম ১১ জুন ১৯৭৭) একজন আলবেনীয় রাজনীতিবিদ, লেকচারার এবং বিখ্যাত ব্যক্তিত্ব। তিনি ডেমোক্রেটিক পার্টি অফ আলবেনিয়ার সদস্য, ২০১১-২০১৩ সালে বেরিশা মন্ত্রিসভায় ইউরোপীয় ইন্টিগ্রেশন উপমন্ত্রী হিসেবে দায়িত্ব পালন করেন।

শিক্ষা
------

গ্রিদা তিরানা বিশ্ববিদ্যালয়ের সামাজিক বিজ্ঞান অনুষদের সমাজবিজ্ঞানে স্নাতক লাভ করেছেন। তিনি সফলভাবে হাঙ্গেরি সেন্ট্রাল ইউরোপীয় বিশ্ববিদ্যালয় এবং মার্কিন যুক্তরাষ্ট্রের নেব্রাস্কা-লিঙ্কন বিশ্ববিদ্যালয় থেকে তার স্নাতকোত্তর গবেষণা সম্পূর্ণ করেছেন। তিনি তিরানা বিশ্ববিদ্যালয় থেকে ব্যবসায় প্রশাসনে এমএ পাশ করেন এবং অর্থনীতিতে ডক্টরেট ডিগ্রি লাভ করেছেন।

তিনি আলবেনিয়ার বিভিন্ন বিশ্ববিদ্যালয়ের অধ্যাপক ও লেকচারার হিসাবে কাজ করেছেন, তিনি তিরানা বিশ্ববিদ্যালয়ের সমাজ বিজ্ঞান অনুষদের সমাজবিজ্ঞান বিভাগের প্রধান ছিলেন।

রাজনৈতিক কর্মজীবন
-----------------

তিনি ২০১১-২০১৩ সাল পর্যন্ত ইউরোপীয় ইন্টিগ্রেশন উপমন্ত্রী হিসাবে তার রাজনৈতিক কর্মজীবন শুরু করেন।
২০১৫ সালের স্থানীয় নির্বাচনে গুঞ্জন উঠে তিনি তিরানায় মেয়র প্রার্থী হবেন কিন্তু পরে দুরেস পৌরসভার জন্য তার প্রার্থীতার কথা ঘোষণা করেন। তিনি সেবার মেয়র হতে ব্যর্থ হন।

২০১৪ সাল থেকে, নির্বাচনে পরাজিত হওয়ার পর তিনি ডেমোক্রেটিক পার্টি অফ আলবেনিয়ার জনসংযোগ সচিব হন। তিনি ডেমোক্রেটদের মধ্যে বিশিষ্ট ব্যক্তিত্ব এবং ডেমোক্র্যাটিক পার্টির বর্তমান নেতা, লুলজিম বাশার একজন ঘনিষ্ঠ সমর্থক।

### সংসদের সদস্য

২০১৭ সালের আলবেনীয় সংসদ নির্বাচনে তিনি তিরানা কাউন্টির প্রতিনিধি হিসেবে আলবেনিয়ার সংসদে নির্বাচিত হন। 
সেপ্টেম্বরে তিনি ডেমোক্রেটিক পার্টির সংসদীয় দলের মুখপাত্র নির্বাচিত হন।

তথ্যসূত্র
---------

1. ↑  "Albanian Daily News"। *www.albaniannews.com*। সংগ্রহের তারিখ ৯ জুলাই ২০১৭।
2. ↑  "Top Channel"। top-channel.tv। সংগ্রহের তারিখ ২০১৬-১০-১৬।
3. ↑  "Albanian Daily News"। *www.albaniannews.com*। সংগ্রহের তারিখ ৯ জুলাই ২০১৭।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি

 |
**তঞ্চঙ্গ্যা** পার্বত্য চট্টগ্রামে বসবাসকারী একটি উপজাতি জনগোষ্ঠী। উপজাতি জনগোষ্ঠীর জনসংখ্যার দিক থেকে এদের স্থান ৫ম। ১৯৯১ সালের আদমশুমারি অনুসারে এদের জনসংখ্যা ২১,০৫৭ জন এবং পরিবার সংখ্যা ৪,০৪৩টি।

আবাস
----

পার্বত্য চট্টগ্রামের কতিপয় পাহাড়ি জাতির মতো তঞ্চঙ্গ্যাদের আবাসভূমিও গড়ে ওঠে নদী সংলগ্ন উপত্যকায়। পার্বত্য চট্টগ্রামের রাঙ্গামাটি জেলার কাউখালী উপজেলার রইস্যাবিলি, বিলাইছড়ি উপজেলার ফারুয়ার আশেপাশের এলাকায় ও কাপ্তাই উপজেলার চন্দ্রঘোনার আশেপাশের এলাকায়, বান্দরবান ও খাগড়াছড়ি জেলায়, কক্সবাজার জেলার উখিয়া উপজেলা ও টেকনাফ উপজেলা তঞ্চঙ্গ্যা জাতিগোষ্ঠীর বসবাস। এছাড়াও ভারতের ত্রিপুরা, মিজোরাম রাজ্যের দক্ষিণ পূর্বাঞ্চলেও তঞ্চঙ্গ্যাদের আবাসভূমি রয়েছে। মিয়ানমারের রাখাইন রাজ্য এবং চিন রাজ্য এবং ইয়াংগুন শহরেও তঞ্চঙ্গ্যা রয়েছে। সেখানে তারা ‘দোইনাক’ নামে পরিচিত।

উৎপত্তি
-------

নৃতাত্ত্বিক ব্যাখ্যায় তঞ্চঙ্গ্যারা মঙ্গোলীয় জনগোষ্ঠীর লোক। তঞ্চঙ্গ্যা জনগোষ্ঠী ভারতীয় আর্য ভাষার অন্তর্গত পালি, প্রাকৃত, আদিবাংলা ভাষায় কথা বলে। তঞ্চঙ্গ্যাদের স্বভাব বেশ নম্র। তারা কিছু লাজুক স্বভাবেরও বটে।

পেশা
----

তঞ্চঙ্গ্যাদের পেশা মূলত কৃষি। বিভিন্ন পাহাড়ে, টিলায় বা উঁচু ভূমিতে প্রস্তুত করা বাগান-বাগিচায় বৃক্ষ রোপণ করেও কেউ কেউ জীবিকা নির্বাহ করে। অতীতে তারাও ব্যাপকভাবে জুম চাষ করতো যা বর্তমানেও অব্যাহত, তবে তুলনামূলকভাবে অনেকটা কম। তঞ্চঙ্গ্যাদের মধ্যে স্বাক্ষরতার হার খুব বেশি নয়। বর্তমানে সরকারি ও বেসরকারি প্রতিষ্ঠানে কেউ কেউ চাকরি করে।

সংস্কৃতি
--------

তঞ্চঙ্গ্যাদের ঐতিহ্যবাহী নিজস্ব পোশাক রয়েছে। তঞ্চঙ্গ্যা পুরুষদের ঐতিহ্যবাহী পোশাক হল জামা,সাদা শার্ট কিন্তু বর্তমানে পুরুষরা তাদের পছন্দমত প্যান্ট, শাট, লুঙ্গি ইত্যাদি পরিধান করেন। নারীদের পরিধেয় পোশাককে পেরোইন (থামী) বলে।নারীদের তাদের নিজস্ব পোশাক দেখতে খুবই আকর্ষণীয় লাগে।পাহাড়ি নারীদের মধ্যে সবচেয়ে বেশি পোশাক-পরিচ্ছদ ও অলংকার পরিধান করে তঞ্চঙ্গ্যা নারী। তাদের পোশাক-পরিচ্ছদে বৈচিত্র্যও বিশেষভাবে লক্ষণীয়। তঞ্চঙ্গ্যা রমণীর পরনে থাকে প্রথমত সাত রঙের পিনুইন বা পিনন। পিননের দুই প্রান্তে লম্বালম্বি স্ট্রাইপ, মাঝখানে দুই প্রান্তে রঙের লম্বালম্বি স্ট্রাইপ এবং সমগ্র পিননে বিভিন্ন রঙের সুতার স্ট্রাইপ থাকে। তঞ্চঙ্গ্যা রমণীরা অতীতে নানা ধরনের অলংকার পরত। তাদের ব্যবহৃত অলংকারের মধ্যে কানে বাজ্জু ও ঝংকা, কবজিতে বাঘোর, কুচিখারু, বাহুতে তাজজুর, গলায় চন্দ্রহার, হাচুলি, সিকছড়া প্রভৃতি উল্লেখযোগ্য। এসব অলংকার সাধারণত রুপা দিয়ে তৈরি।

খাদ্যাভাস

তথ্যসূত্র
---------

বহিঃসংযোগ
---------

* বাংলাপিডিয়ায় *তঞ্চঙ্গ্যা* উইকিউপাত্তে এটি সম্পাদনা করুন

| * দে
* স
 বাংলাদেশের জাতিগোষ্ঠী |
| --- |
| ইন্দো-আর্য | 
* উর্দুভাষী
* কেওট
* কোঁচ
* বড়ুয়া
* বোনাজ
* বাঙালি
	+ ঢাকাইয়া
	+ সিলেটি
* আটকে পড়া পাকিস্তানি/বিহারি
* বিষ্ণুপ্রিয়া মণিপুরী
* বীন
* নেপালি
* পোলিয়া
* রাজবংশী
* Ranjoarh
* রোহিঙ্গা

 |  |
| অস্ট্রো-এশিয় | 
* Aowe
* Kharia
* খাসিয়া
* কৈবর্ত
* জয়ন্তিয়া
* বাউড়ি
* ভূমিজ
* মুন্ডা
* Mahle
* সাঁওতাল

 |
| দ্রাবিড় | 
* বীন
* ওরাওঁ
* মাল্টো
* মুশাহার
* পাহাড়িয়া
	+ মাল পাহাড়িয়া
	+ Sauria Paharia

 |
| তিব্বতি-বর্মণ | 
* খুমি
* খিয়াং
* গারো
* চক
* চাকমা
* জো
	+ বম
	+ চিন
		- মুরং
	+ কুকি
		- Halam
	+ পাংখো
		- Hrangkhol
	+ মিজো
* ডালু
* তঞ্চঙ্গ্যা
* ত্রিপুরা
* মারমা
* মণিপুরী
	+ পাঙ্গাল
* হাজং
* রাখাইন
* Laleng

 |
| অন্যান্য | 
* আর্মেনীয়
* চীনা
* ভারতীয়
* জুম্ম

 |
ইসলামি পরিভাষায় তাবেঈনদের পরবর্তী প্রজন্মকে বুঝানো হয়। ছবিটিতে স্পষ্ট আরবি হরফে আল্লাহ তায়লার নাম লিখা আছে। সুতরাং ছবি এবং ক্যাপশনটিকে আমি যথাযথ বলে মনে করি।
**তাবিঈ তাবিঈন** বা **তাবেঈ তাবেঈন** (আরবি: تَابِعُو ٱلتَّابِعِينَ, একবচন আরবি: تَابِعُ ٱلتَّابِعِينَ) ইসলামি পরিভাষায় তাবেঈনদের পরবর্তী প্রজন্মকে বুঝানো হয়। সুন্নি ইসলামের মতে রাসুল **সাল্লাল্লাহু আলাইহি ওয়া সাল্লাম** এর পর যে তিনটি শ্রেষ্ঠ প্রজন্ম ছিল, তাবেঈ তাবেঈন তার শেষ প্রজন্ম।

সংজ্ঞা
------

তাবেঈ তাবেঈন ঐ ব্যক্তিকে বলা যাবে, যিনি অত্যন্ত একজন তাবেঈনের সাক্ষাৎ পেয়েছেন, তার থেকে শিক্ষা গ্রহণ করেছেন এবং ঈমানের সহিত মৃত্যুবরণ করেছেন।

যারা সাহাবীদের পরের প্রজন্মের ব্যক্তি তাদেরকে তাবেঈষ বলা হয়েছে। তারা মুহাম্মাদের পরবর্তী বা সমসাময়ীক যুগের লোক ছিলেন তবে তাঁর সাথে ব্যক্তিগতভাবে পরিচিত ছিলেন না বরং কোন সাহাবীর সাথে ব্যক্তিগতভাবে পরিচিত ছিলেন, জানতেন। আর যারা তাবি'ঈগণের কারো সাথে ব্যক্তিগতভাবে পরিচিত ছিলেন, জানতেন তারাই হলেন তাবেঈ তাবেঈন বা দ্বিতীয় পর্যায়ের লোক।

তাবেঈ তাবেঈন সম্পর্কে রাসূলের বাণী, "ইবনে মাসউদ থেকে বর্ণিত নবী সাল্লাল্লাহু আলাইহি ওয়া সাল্লাম বলেন: "সর্বোত্তম মানুষ হচ্ছে- আমার প্রজন্ম। এরপর যারা আসবে তাঁরা। এরপর যারা আসবে তাঁরা। অতঃপর এমন কওম আসবে যাদের সাক্ষ্য হলফের পিছনে, হলফ সাক্ষ্যের পিছনে ছুটাছুটি করবে। ""

তাবেঈ তাবেঈনগণের তালিকা
-----------------------

* সুফিয়ান আল তাওয়ারি (97–161 A.H.)
* সুফিয়ান ইবনে উয়াইনাহ (মৃত্যু. 198 A.H.)
* মালিক ইবনে আনাস
* ইমাম আবূ ইউসুফ
* মুহাম্মদ ইবনে হাসান শাইবানী
* আল-আহওয়াজি (d. 158 A.H.)
* আব্দুল্লাহ ইবনে মুবারক (118/726-797 AH/CE)
* মুহাম্মদ আল বুখারী
* ইমাম শাফিঈ
* আহমদ বিন হাম্বল
* ইমাম জাফর আল সাদিক
* আল কাসিম ইবনে মুহাম্মদ ইবনে আবু বকর আস সিদ্দিক
* সুফিয়ান সাওরী
* সুফিয়ান ইবনে উয়াইয়াহ
* আল লাইদ ইবনে সাদ
* হাম্মাদ ইবনে জায়েদ
* মক্কি ইবনে ইব্রাহিম (125–210 A.H.; 742–825 AD)
* ফুদাইল ইবনে ইয়াদ
* দাউদ আত-তাই
* সিররি আস সাক্তি (155-253 A.H.)
* আবদুল্লাহ শাহ গাজী

তথ্যসূত্র
---------

1. ↑  সম্পাদনা পরিষদ, ইসলামী বিশ্বকোষ (২০০৭)। *সংক্ষিপ্ত ইসলামী বিশ্বকোষ, ১ম খন্ড*। বাইতুল মোকাররম, ঢাকা: ইসলামিক ফাউন্ডেশন বাংলাদেশ। পৃষ্ঠা ৪২৭। আইএসবিএন 984-06-0252-7।

বহিঃসংযোগ
---------

* তাবেঈ তাবেঈনগণের তালিকা
**আলি খাসিফ হুমাদ খাসিফ হুসানি** (আরবি: علي خصيف‎, ইংরেজি: Ali Khasif; ৯ জুন ১৯৮৭; **আলি খাসিফ** নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল জাজিরা এবং সংযুক্ত আরব আমিরাত জাতীয় দলের হয়ে গোলরক্ষক হিসেবে খেলেন।

২০০৪–০৫ মৌসুমে, আমিরাতি ক্লাব ফুজাইরাহের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফুজাইরাহের হয়ে এক মৌসুমে ২ ম্যাচে অংশগ্রহণ করার পর ২০০৫–০৬ মৌসুমে তিনি আল জাজিরায় যোগদান করেছেন।

২০১২ সালে, আলি সংযুক্ত আরব আমিরাত অনূর্ধ্ব-২৩ দলের হয়ে সংযুক্ত আরব আমিরাতের বয়সভিত্তিক পর্যায়ে খেলেছিলেন। এরপূর্বে ২০০৯ সালে তিনি সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৬২ ম্যাচে অংশগ্রহণ করেছেন।

প্রারম্ভিক জীবন
---------------

আলি খাসিফ হুমাদ খাসিফ হুসানি ১৯৮৭ সালের ৯ই জুন তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

আলি সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।

২০০৯ সালের ১৪ই অক্টোবর তারিখে, ২২ বছর, ৪ মাস ও ৫ দিন বয়সে, ডান পায়ে ফুটবল খেলায় পারদর্শী আলি জর্ডানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি সংযুক্ত আরব আমিরাত ৩–১ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে আলি সর্বমোট ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২২ নভেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সংযুক্ত আরব আমিরাত | ২০০৯ | ১ | ০ |
| ২০১০ | ২ | ০ |
| ২০১১ | ৪ | ০ |
| ২০১২ | ৬ | ০ |
| ২০১৩ | ১৩ | ০ |
| ২০১৪ | ১০ | ০ |
| ২০১৫ | ৪ | ০ |
| ২০১৬ | ৩ | ০ |
| ২০১৭ | ২ | ০ |
| ২০১৮ | ৩ | ০ |
| ২০১৯ | ১ | ০ |
| ২০২০ | ১ | ০ |
| ২০২১ | ১২ | ০ |
| সর্বমোট | ৬২ | ০ |

তথ্যসূত্র
---------

1. ↑  "UAE vs. Jordan - 14 October 2009"। *Soccerway*। ২০০৯-১০-১৪। সংগ্রহের তারিখ ২০২১-১১-২২।
2. ↑  Strack-Zimmermann, Benjamin (২০০৯-১০-১৪)। "United Arab Emirates vs. Jordan (3:1)"। *National Football Teams*। সংগ্রহের তারিখ ২০২১-১১-২২।

বহিঃসংযোগ
---------

* আলি খাসিফ – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* সকারওয়েতে আলি খাসিফ (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আলি খাসিফ (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আলি খাসিফ (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে আলি খাসিফ (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আলি খাসিফ (ইংরেজি) উইকিউপাত্তে এটি সম্পাদনা করুন
**বাংলাদেশী ইংরেজি** হলো বাংলাদেশে তৈরি হওয়া ইংরেজির একটি উপভাষা।

ধরন ও বৈশিষ্ট্য
---------------

বাংলাদেশী ইংরেজির মূল বৈশিষ্ট্য হলো এর নিজস্ব ধ্বনিতত্ত্ব। ব্রিটিশ কিংবা মার্কিন ইংরেজি থেকে এর যথেষ্ট ফারাক রয়েছে। ব্রিটিশ বা মার্কিন ইংরেজির দন্তমূলীয় ধ্বনিগুলি বাংলাদেশী ইংরেজিতে মূর্ধন্য ধ্বনিতে পরিবর্তিত হয়েছে। এছাড়াও অন্যান্য উচ্চারণগত পার্থক্য লক্ষণীয়। তাছাড়া বাংলাদেশী ইংরেজিতে কিছু আলাদা শব্দভাণ্ডার এবং আলাদা রীতি রয়েছে।

ব্যবহার
-------

বাংলাদেশে প্রায় দেড় কোটি মানুষ দ্বিতীয় ভাষা হিসেবে ইংরেজি ভাষা জানে। বাংলাদেশে ইংরেজি সংবাদ পত্র, ইংরেজি মাধ্যমে পড়াশোনার ব্যবস্থা আছে। এছাড়াও বিভিন্ন ব্যবসা বাণিজ্যের ক্ষেত্রে ইংরেজির ব্যাপক ব্যবহার লক্ষ্য করা যায়।

### আদালতি ভাষা

বাংলাদেশের সর্বোচ্চ আদালত এবং উচ্চ আদালতে সাধারণত ইংরেজিতে রায় প্রদান করা হয়। এছাড়াও অন্যান্য বিচারিক কাজে ইংরেজির ব্যাপক ব্যবহার হয়। বাংলাদেশের বর্তমান সকল আইন বাংলা লিখিত হয় ও পরে ইংরেজিতে সেগুলির অনুবাদ প্রকাশ করা হয়।

ইতিহাস
------

বাংলাদেশে ইংরেজির ব্যবহার শুরু হয় ব্রিটিশ শাসনামলে। সে সময়ের অভিজাত পরিবারেরা ইংরেজদের দ্বারা ব্যাপকভাবে প্রভাবিত হয়। স্যার সৈয়দ আহমেদ বাঙালি মুসলিমদের ইংরেজি শিক্ষার অগ্রদূত ছিলেন। স্বাধীন বাংলাদেশের প্রথম সংবিধান ইংরেজি এবং বাংলা উভয় ভাষাতেই লেখা হয়। তখন থেকে বাংলাদেশে উচ্চ শিক্ষাও ইংরেজিতে দেয়া হতো।

১৯৮৭ সালে তৎকালীন রাষ্ট্রপতি এরশাদ বাংলা ভাষা প্রচলন আইন, ১৯৮৭ জারি করে সর্বস্তরে বাংলা চালুর আইন করেন। ফলে অনেকাংশেই ইংরেজির জায়গায় বাংলা ব্যবহার হতে শুরু করে। যদিও আইনটি এখনো পুরোপুরি কার্যকর হয়নি। ২০১২ সালে উচ্চ আদালতের এক আদেশ মতে *বাংলিশ*কে (বাংলা এবং ইংরেজির এক অপ্রাসঙ্গিক মিশ্রণ) টিভি, রেডিও সহ সকল গণমাধ্যমে প্রচারে নিষেধাজ্ঞা জারি করা হয়।

তথ্যসূত্র
---------

1. ↑
**ফখরুজ্জামান চৌধুরী** (৫ জানুয়ারি, ১৯৪০ - ১২ জুন, ২০১৪) বাংলাদেশের একজন কবি, গল্পকার, অনুবাদক ও গবেষক।

প্রাতিস্বিক জীবন
----------------

তিনি ১৯৪০ সালের ৫ জানুয়ারি চাঁদপুরে জন্মগ্রহণ করেন। পিতা শিক্ষাবিদ নূরুজ্জামান চৌধুরী। দাম্পত্যসঙ্গী প্রখ্যাত অভিনেত্রী দিলারা জামান। তাঁদের দুই কন্যা সন্তান রয়েছে; তাঁরা হলেন তানিয়া ও যুবায়রা। ফখর বাংলাদেশ টেলিভিশনের পরিচালক (প্রশাসন) ছিলেন। ২০১৪ সালের ১২ জুন রাজধানী ঢাকাস্থ উত্তরার ১২ নম্বর সেক্টরের নিজ বাসভবনে মৃত্যুবরণ করেন তিনি।

শিক্ষাগত পটভূমি
---------------

১৯৫৭ সালে ঢাকার জগন্নাথ কলেজ থেকে উচ্চ মাধ্যমিক (বিজ্ঞান), ১৯৬০ সালে ঢাকা বিশ্ববিদ্যালয় থেকে বাংলায় স্নাতক (সম্মান) এবং ১৯৬১ সালে স্নাতকোত্তর ডিগ্রি অর্জন করেন।

সাহিত্যকর্ম
-----------

ফখরুজ্জামান চৌধুরীর বিশ্বসাহিত্যের বহু সাড়াজাগানো গ্রন্থ অনুবাদ করে জনপ্রিয়তা পান।[] পঞ্চাশটির মতো গ্রন্থ রচনা করেছেন তিনি। সাহিত্যকর্মে অবদানের জন্যে তিনি ২০০৫ সালে বাংলা একাডেমি পুরস্কার এবং ১৪০০ বঙ্গাব্দে শিশুসাহিত্যে অবদানের জন্যে অগ্রণী ব্যাংক-শিশু সাহিত্য পুরস্কার অর্জন করেন।

গ্রন্থনিচয়
-----------

### কবিতা

* আনাবাজ (১৯৮৬)
* দূরদিগন্ত (১৯৮৬)
* প্যালেস্টাইন প্রতিরোধের কবিতা (১৯৯৪)

### উপন্যাস

* জনারণ্যে কয়েকজন (১৯৯০)
* ঐরাবত ও অঙ্কুশ (১৯৯৩)
* একা ও একাকী (১৯৯৪)

### নাটক

* ইয়ারমা (১৯৯১)

### প্রবন্ধ-গবেষণা

* লেখকের কথা (১ম খণ্ড ১৯৯২, ২য় খণ্ড ২০০৩)

### শিশুসাহিত্য

* হাড় কিপটে বুড়ি (১৯৫৬)

### জীবনী

* ডিলান টমাস (১৯৮৫)
* আশরাফ আলী খান (১৯৮৮)
* আজিজুর রহমান (১৯৮৯)

### ইতিহাস

* অবিচার (১৯৮৪)

### অনুবাদ

* বিকিকিনির প্রেম (১৯৯২)
* হে দুঃখ বিদায় (১৯৯৩)
* রবিনসন ক্রুসো (২০০৬)
* রিপভ্যান উইংকল (১৯৫৬)
* রাজা আর্থারের দরবারে (১৯৬৮)
* যাদুর রাজা হুডিনি (১৯৮৮)
* আঙ্কল টমস কেবিন (১৯৯৩)
* হাঞ্চব্যাক অফ নটর ডেম (১৯৯৫)
* ট্রেজার আইল্যান্ড (১৯৯৮)
* অ্যারাউন্ড দ্য ওয়ার্ল্ড ইন এইটি ডেইজ (১৯৯৩)

তাঁর সর্বশেষ লেখা গ্রন্থের নাম ‘হিরোশিমার অগ্নিশিখা’।[]

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১৭ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৯।
2. ↑  "সংরক্ষণাগারভুক্ত অনুলিপি"। ১৮ জুন ২০২০ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৯।
3. ↑
4. ↑  প্রতিবেদক, নিজস্ব। "সাংস্কৃতিক ব্যক্তিত্ব ফখরুজ্জামান চৌধুরী আর নেই"। *Prothomalo*। সংগ্রহের তারিখ ২০২১-১০-২৪।
5. 1 2  "ফখরুজ্জামান চৌধুরী | The University Press Limited"। *www.uplbooks.com*। ২০২১-১০-২৪ তারিখে মূল থেকে আর্কাইভ করা। সংগ্রহের তারিখ ২০২১-১০-২৪।
**গড়ফতু** বাংলাদেশের উত্তরাঞ্চলের দিনাজপুর শহরের প্রায় ৪৫ কিলোমিটার উত্তরে অবস্থিত একটি গ্রাম। এই গ্রামটির শেষ উত্তর মাথায় পঞ্চগড় জেলার শুরু। গ্রামটির পূর্বপাশে আত্রাই নদী এবং নদীর অপর পাশে নীলফামারী জেলার অবস্থান। পশ্চিমে প্রায় ২০ কিলোমিটার দূরে ঠাকুরগাঁও জেলার অবস্থান।

নদ-নদী
------

আত্রাই নদী
গড়ফতু গ্রামের পূর্ব দিক দিয়ে বয়ে গেছে আত্রাই নদী।

ভৌগোলিক অবস্থান
---------------

গ্রামটি দিনাজপুর জেলার বীরগঞ্জ উপজেলার ৩ নং শতগ্রাম ইউনিয়নে অবস্থিত।

অর্থনীতি
--------

গ্রামটির প্রধানত কৃষিপ্রধান।

শিক্ষা প্রতিষ্ঠান
-----------------

গড়ফতু সরকারি প্রাথমিক বিদ্যালয়
গ্রামে গড়ফতু সরকারি প্রাথমিক বিদ্যালয় নামে একটি সরকারি প্রাথমিক বিদ্যালয় রয়েছে।

ধর্ম
----

গড়ফতু বাইতুল নূর জামে মসজিদ
গড়ফতু গ্রামের অধিকাংশ জনগণ ইসলাম ধর্মাবলম্বী। মুসলমানদের উপাসনার জন্য গ্রামে গড়ফতু বাইতুল নূর জামে মসজিদ নামে একটি মসজিদ রয়েছে।

তথ্যসূত্র
---------

1. ↑  "শতগ্রাম ইউনিয়ন"। জাতীয় তথ্য বাতায়ন। ২০২০-০২-২২ তারিখে মূল থেকে আর্কাইভ করা। সংগ্রহের তারিখ ২০২০-০২-১৬।
2. ↑  "বাংলাদেশ পরিসংখ্যান ব্যুরো (BBS)"। সংগ্রহের তারিখ ২০২০-০২-২৭।
3. ↑  "বীরগঞ্জ উপজেলা"। *birganj.dinajpur.gov.bd*। সংগ্রহের তারিখ ১৯ সেপ্টেম্বর ২০২২। [*স্থায়ীভাবে অকার্যকর সংযোগ*]
**বাংলাদেশ নৌবাহিনী জাহাজ** (সংক্ষেপেঃ বানৌজা) **এলসিটি ১০১** বাংলাদেশ নৌবাহিনীর **টাইপ ০৬৮ ইউচীন-শ্রেণীর** একটি **ল্যান্ডিং ক্রাফট ট্যাংক** (এলসিটি) জাহাজ। এই জাহাজটিকে কাইলিং শিপইয়ার্ডে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি ৫০ টন কার্গো বা ১৫০ জন সেনাসদস্য, রসদ, অস্ত্র ও গোলাবারুদ, ছোট ও মাঝারি আকারের সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।

ইতিহাস
------

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার গণচীন থেকে সমরাস্ত্র সংগ্রহের সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য **ল্যান্ডিং ক্রাফট ট্যাংক** (এলসিটি) জাহাজ ক্রয়ের পদক্ষেপ নেয়া হয়। এরই ধারাবাহিকতায় **কাইলিং শিপইয়ার্ডে** উভচর জাহাজটি নির্মিত হয়। অবশেষে ১৯৮৬ সালে **বানৌজা এলসিটি ১০১** জাহাজটি বাংলাদেশ নৌবাহিনীতে কমিশন লাভ করে।

বৈশিষ্ট্য ও যান্ত্রিক কাঠামো
----------------------------

**বানৌজা এলসিটি ১০১** জাহাজটির দৈর্ঘ্য ২৪.৮০ মিটার (৮১.৪ ফু), প্রস্থ ৫.২০ মিটার (১৭.১ ফু) এবং গভীরতা ১.৩০ মিটার (৪.৩ ফু)। এই উভচর জাহাজটির ওজন ৮৫ টন এবং জাহাজটিতে রয়েছে ২টি ১২ভি১৫০সি ৬০০ অশ্বশক্তি (৪৫০ কিওয়াট) ডিজেল ইঞ্জিন। যার ফলে জাহাজটির সর্বোচ্চ গতিবেগ ১১.৫ নট (২১.৩ কিমি/ঘ; ১৩.২ মা/ঘ)। এটি ১২ জন জনবল নিয়ে একনাগাড়ে ১০ দিন অভিযান পরিচালনা করতে সক্ষম। বাংলাদেশ নৌবাহিনীকে প্রায়শই অবাঞ্ছিত বাহিনী দ্বারা উভচর অবতরণ প্রতিরোধের জন্য সামরিক ভূমিকা পালন করতে হয় এবং উপকূলীয় অঞ্চলে মানবিক সহায়তা ও দুর্যোগ ত্রাণ (এইচএডিআর) অপারেশন পরিচালনা করতে হয়। দেশীয় প্রযুক্তিতে নির্মিত এলসিটি সমূহ এসকল প্রয়োজনীয়তা পূরণের জন্য উপযুক্ত। উভচর সামরিক অভিযান পরিচালনাকালে নিজস্ব আক্রমণ দলকে তীরে অবতরণ করানোর পাশাপাশি প্রতিটি এলসিটি কিছু সময়ের জন্য একটি সৈন্যদল এবং সরঞ্জাম বহন করতে সক্ষম। এছাড়াও এসকল জাহাজ জাতিসংঘ শান্তিরক্ষা মিশনেও মোতায়েন করার উপযোগী।

রণসজ্জা
-------

দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:

* ২টি **সিআইএস-৫০** ১২.৭ মিমি বিমান-বিধ্বংসী মেশিনগান;
* এছাড়াও যুদ্ধকালীন বিশেষ পরিস্থিতিতে জাহাজটিতে ২টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র **কিউডব্লিউ-২** ম্যানপ্যাড মোতায়েন করা যায়।

তথ্যসূত্র
---------

* Saunders, Stephan, সম্পাদক (২০১৫)। *Jane's Fighting Ships 2015-2016*। Jane's Information Group। আইএসবিএন 978-0710631435। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Wertheim, Eric (২০১৩)। *The Naval Institute Guide to Combat Fleets of the World: Their Ships, Aircraft, and Systems* (16 সংস্করণ)। Annapolis, Maryland: Naval Institute Press। আইএসবিএন 978-1591149545। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

1. ↑  Correspondent, Staff (২০০৭-১১-২১)। "Military rescuers reach all districts"। *The Daily Star* (ইংরেজি ভাষায়)। ২০২২-১১-১৫ তারিখে মূল থেকে আর্কাইভ করা। সংগ্রহের তারিখ ২০২২-১১-১৫।
2. ↑  Saunders 2015, পৃ. 156।
3. ↑  Wertheim 2013, পৃ. 45।

প্রবেশদ্বার: বাংলাদেশ বাংলাদেশ সামরিক বাহিনী
**বাংলাদেশ নৌবাহিনী জাহাজ** (সংক্ষেপেঃ বানৌজা) **এলসিটি ১০৪** বাংলাদেশ নৌবাহিনীর **টাইপ ০৬৮ ইউচীন-শ্রেণীর** একটি **ল্যান্ডিং ক্রাফট ট্যাংক** (এলসিটি) জাহাজ। এই জাহাজটিকে কাইলিং শিপইয়ার্ডে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি ৫০ টন কার্গো বা ১৫০ জন সেনাসদস্য, রসদ, অস্ত্র ও গোলাবারুদ, ছোট ও মাঝারি আকারের সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।

ইতিহাস
------

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার গণচীন থেকে সমরাস্ত্র সংগ্রহের সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য **ল্যান্ডিং ক্রাফট ট্যাংক** (এলসিটি) জাহাজ ক্রয়ের পদক্ষেপ নেয়া হয়। এরই ধারাবাহিকতায় **কাইলিং শিপইয়ার্ডে** উভচর জাহাজটি নির্মিত হয়। অবশেষে ১৯৮৬ সালে **বানৌজা এলসিটি ১০৪** জাহাজটি বাংলাদেশ নৌবাহিনীতে কমিশন লাভ করে।

বৈশিষ্ট্য ও যান্ত্রিক কাঠামো
----------------------------

**বানৌজা এলসিটি ১০৪** জাহাজটির দৈর্ঘ্য ২৪.৮০ মিটার (৮১.৪ ফু), প্রস্থ ৫.২০ মিটার (১৭.১ ফু) এবং গভীরতা ১.৩০ মিটার (৪.৩ ফু)। এই উভচর জাহাজটির ওজন ৮৫ টন এবং জাহাজটিতে রয়েছে ২টি ১২ভি১৫০সি ৬০০ অশ্বশক্তি (৪৫০ কিওয়াট) ডিজেল ইঞ্জিন। যার ফলে জাহাজটির সর্বোচ্চ গতিবেগ ১১.৫ নট (২১.৩ কিমি/ঘ; ১৩.২ মা/ঘ)। এটি ১২ জন জনবল নিয়ে একনাগাড়ে ১০ দিন অভিযান পরিচালনা করতে সক্ষম। বাংলাদেশ নৌবাহিনীকে প্রায়শই অবাঞ্ছিত বাহিনী দ্বারা উভচর অবতরণ প্রতিরোধের জন্য সামরিক ভূমিকা পালন করতে হয় এবং উপকূলীয় অঞ্চলে মানবিক সহায়তা ও দুর্যোগ ত্রাণ (এইচএডিআর) অপারেশন পরিচালনা করতে হয়। দেশীয় প্রযুক্তিতে নির্মিত এলসিটি সমূহ এসকল প্রয়োজনীয়তা পূরণের জন্য উপযুক্ত। উভচর সামরিক অভিযান পরিচালনাকালে নিজস্ব আক্রমণ দলকে তীরে অবতরণ করানোর পাশাপাশি প্রতিটি এলসিটি কিছু সময়ের জন্য একটি সৈন্যদল এবং সরঞ্জাম বহন করতে সক্ষম। এছাড়াও এসকল জাহাজ জাতিসংঘ শান্তিরক্ষা মিশনেও মোতায়েন করার উপযোগী।

রণসজ্জা
-------

দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:

* ২টি **সিআইএস-৫০** ১২.৭ মিমি বিমান-বিধ্বংসী মেশিনগান;
* এছাড়াও যুদ্ধকালীন বিশেষ পরিস্থিতিতে জাহাজটিতে ২টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র **কিউডব্লিউ-২** ম্যানপ্যাড মোতায়েন করা যায়।

তথ্যসূত্র
---------

1. ↑  "ঘূর্ণিঝড় "ফণী" পরবর্তী জরুরী উদ্ধার, ত্রাণ ও চিকিৎসা সহায়তায় প্রস্তুত রয়েছে বাংলাদেশ নৌবাহিনীর ৩২টি জাহাজ ও নৌ কন্টিনজেন্ট"। *আইএসপিআর*। ২০২২-১০-১৮ তারিখে মূল থেকে আর্কাইভ করা। সংগ্রহের তারিখ ২০২২-১১-১৫।
2. ↑  "OPERATION / HUMANITARIAN ASSISTANCE & DISASTER RELIEF (HADR) / NATIONAL OPERATIONS."। *BANGLADESH NAVY* (ইংরেজি ভাষায়)। সংগ্রহের তারিখ ২০২৪-০১-০৪।
3. ↑  "BaNS LCT 104"। *www.shipspotting.com* (ইংরেজি ভাষায়)। সংগ্রহের তারিখ ২০২৪-০১-২৬।

প্রবেশদ্বার: বাংলাদেশ বাংলাদেশ সামরিক বাহিনী
**জুগিরকান্দি মায়াবন** সিলেটের গোয়াইনঘাট উপজেলার আলীরগাঁও ইউনিয়নে জুগিরকান্দি হাওরে অবস্থিত একটি জলারবন। স্থানীয়ভাবে বনটিকে মায়াবন হিসেবে ডাকা হয়। মনে করা হয় প্রায় এক হাজার একর ভূমি জুড়ে বিস্তীর্ণ এ বন বাংলাদেশের সব থেকে বড় জলাবন। রাতারগুলের চেয়ে আয়তনে অন্তত তিনগুণ বড় মায়াবনটি রাতারগুল থেকে মাত্র ১৫ কিলোমিটার দূরে অবস্থিত। মায়াবনটির উত্তর দিকে সারি ও পিয়াইন নদী এসে এক হয়েছে।

উদ্ভিদবৈচিত্র্য
---------------

জুগিরকান্দি মায়বনে রয়েছে জলের উপর ভাসমান সারি সারি হিজল, জাম, বরুণ, করচ ও বিভিন্ন প্রজাতির বৃক্ষরাজি। এটি একটি ঘন জলারণ্য হওয়ায় ভেতরের দিকটায় সূর্যের আলো গাছের পাতা ভেদ করে জল ছুতে পারে না। বনের দক্ষিন পাশে রয়েছে কাশবন। পূর্ব দিকে রয়েছে শাপলা ও পদ্ম ফুলের সমারোহে ভরপূর কুরুন্ডি ও রৌয়াসহ বিশাল বিশাল বিল। পশ্চিম দিকে রয়েছে হিদাইরখাল (সরকারি নথিপত্রে বাউলিখাল) নামে পরিচিত একটি নদী, যার তীরে বনবিভাগের মালিকানাধীন বাংলাদেশের অন্যতম একটি বড় মূর্তা বাগান।

প্রাণিবৈচিত্র‍্য
----------------

জুগিরকান্দি মায়াবনে বিচরণ করে মাছরাঙ্গা, বিভিন্ন প্রজাতির বক, ডাহুক, ঘুঘু, সারি, দোয়েল-শ্যামা, ফিঙে, বালিহাঁস, পানকৌড়িসহ নানা প্রজাতির পাখি। বিভিন্ন প্রজাতির গুই সাপ ও নানা ধরনের সাপের অভয়াশ্রম এই জলারণ্যে বন্যপ্রাণীর মধ্যে রয়েছে বানর, উদবিড়াল, কাঠবিড়ালী, মেছোবাঘ ইত্যাদি।

যাতায়াত
--------

প্রথমে সিলেট-তামাবিল সড়ক দিয়ে প্রায় ৩৭ কি.মি. পশ্চিম দিকে যেতে হয় সারি-গোয়াইনঘাট সড়কে। সে সড়ক দিয়ে প্রায় ১০ কি.মি. গেলেই পাওয়া যায় বেখরা ব্রিজ। সেখান থেকে বেখরা খাল দিয়ে ছোট ছোট নৌকাতে প্রায় দেড় কি.মি.উত্তরেই জুগিরকান্দির অবস্থান।

আরও দেখুন
---------

* বুজির বন
* রাতারগুল জলাবন
* লক্ষ্মী বাওড় জলাবন।

তথ্যসূত্র
---------

1. ↑  "রাতারগুলকে ছাড়িয়ে জুগিরকান্দি 'মায়াবন'"। সময় নিউজ। ১ অক্টোবর ২০১৬। সংগ্রহের তারিখ ১১ আগস্ট ২০২২।
2. ↑  "মায়াবন"। প্রথম আলো। ২৭ সেপ্টেম্বর ২০১৬। সংগ্রহের তারিখ ১১ আগস্ট ২০২২।
3. ↑  "পর্যটকদের ডাকছে সিলেটের গোয়াইনঘাটের সোয়াম ফরেস্ট"। surmanews24.com। ৩ অক্টোবর ২০১৬। সংগ্রহের তারিখ ১২ আগস্ট ২০২২।
4. ↑  "'মায়াবন' আরেক রাতারগুল"। সমকাল। ২৭ সেপ্টেম্বর ২০১৬। সংগ্রহের তারিখ ১২ আগস্ট ২০২২।
5. ↑  "সিলেটের গোয়াইনঘাট উপজেলায় অবস্থিত প্রাকৃতিক সৌন্দর্যের অপরূপ লীলাভূমি দেশের অন্যতম বৃহত্তর জলারবন পর্যটকদের হাতছানি দেয়"। শিক্ষক বাতায়ন, গণপ্রজাতন্ত্রী বাংলাদেশ সরকার। ১৯ অক্টোবর ২০২১। ১২ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০২২।
6. ↑  "সিলেটের ‌'মায়াবন'র হিজল গাছ আর পাখির কলকাকলি টানছে পর্যটকদের"। boishakhinews24.com। ১০ সেপ্টেম্বর ২০১৬। সংগ্রহের তারিখ ১২ আগস্ট ২০২২।
7. ↑  "হিদাইরখালের ন্যায়বিচার"। ৩০ জুলাই ২০২০। সংগ্রহের তারিখ ১২ আগস্ট ২০২২।
8. ↑  "'সুন্দরী শ্রীভূমি' সিলেটে বেড়ানোর আদ্যোপান্ত"। রাইজিংবিডি.কম। ২১ সেপ্টেম্বর ২০২১। সংগ্রহের তারিখ ১২ আগস্ট ২০২২।
9. ↑  "রাতারগুল নয়, জুগিরকান্দি"। sylhettoday24। ১০ সেপ্টেম্বর ২০১৬। সংগ্রহের তারিখ ১২ আগস্ট ২০২২।
**ফওজিয়া ইয়াসমিন** (বা **ফওজিয়া খান**; জন্ম ১৯৪২) হলেন একজন বাংলাদেশি গায়িকা ও সঙ্গীতশিল্পী।

প্রাথমিক ও শিক্ষাজীবন
---------------------

ফওজিয়া ইয়াসমিনের বাবা ছিলেন লুতফর রহমান, যিনি ব্রিটিশ ভারতের সাবেক প্রাদেশিক সিভিল সার্ভিসের সাথে যুক্ত ছিলেন এবং তার মা মৌলুদা খাতুন ছিলেন একজন কণ্ঠশিল্পী, যিনি সুরকার *ওস্তাদ* কাদের বক্সের নিকট হতে সঙ্গীত শিক্ষাগ্রহণ করেন। ফওজিয়া ইয়াসমিন তার পাঁচ বোনের মধ্যে দ্বিতীয়। তার অন্য তিন বোন ফরিদা ইয়াসমিন, নীলুফার ইয়াসমিন, এবং সাবিনা ইয়াসমিনও বাংলাদেশে কণ্ঠশিল্পী হিসেবে সুপরিচিত। তিনি ঢাকা বিশ্ববিদ্যালয় হতে বাংলা সাহিত্যে মাস্টার্স ডিগ্রী অর্জন করেন। তিনি ১৯৭১ সাল হতে ১৯৯৯ সালে অবসর গ্রহণের পূর্ব পর্যন্ত ঢাকাস্থ টিএন্ডটি কলেজে শিক্ষকতা পেশায় কর্মরত ছিলেন।

সঙ্গীত জীবন
-----------

ফওজিয়া ইয়াসমিন তার সঙ্গীত জীবনে *ওস্তাদ* ইউসুফ খান কোরেশী এবং *ওস্তাদ* মোহাম্মদ ফজলুল হকের নিকট হতে সঙ্গীত শিক্ষাগ্রহণ করেন। তিনি ১৯৬০ সালে তৎকালীন রেডিও পাকিস্তানে একজন কণ্ঠশিল্পী হিসেবে যোগদান করেন। তিনি ১৯৬৫ সাল পর্যন্ত জাতীয় টেলিভিশনের বিভিন্ন অনুষ্ঠানে অংশগ্রহণ করেন। তিনি মূলত আধুনিক বাংলা গান, নজরুল সঙ্গীত, লোক সঙ্গীত ও ছড়া গান পরিবেশন করতেন। এছড়াও তিনি কিছু উর্দু গীত এবং *গজল* পরিবেশন করতেন। তিনি একজন প্লেব্যাক গায়িকা হিসেবে বেশ কিছু চলচ্চিত্র সঙ্গীতে কন্ঠপ্রদান করেছিলেন। এর পাশাপাশি তিনি কিছু সঙ্গীত সম্মেলন এবং সায়েরিতে অংশগ্রহণ করেন।

তার জনপ্রিয় গান গুলোর মধ্যে অন্যতম হলো, *আজ পুতুলের গায়ে হলুদ*, *মন তো নয় আর আয়না*, *আমি নূপুর পরা ঝর্ণাধারা* ইত্যাদি।

তিনি এবং তার স্বামী মোবারক হোসেন খান একত্রে ২০০৮ সালে এনটিভিতে *বাজো এবং বাজাও* নামে একটি সঙ্গীত অনুষ্ঠান পরিচালনা করেন। অনুষ্ঠানটিতে মূলত সেতার, সারোদ এবং অন্যান্য শাস্ত্রীয় বাদ্যযন্ত্রের মাধ্যমে রাগ ধারার নজরুল সঙ্গীত পরিবেশন করা হতো।

পুরস্কার ও স্বীকৃতি
-------------------

ফওজিয়া ইয়াসমিন ২০০৬ সালে বাংলাদেশ শিল্পকলা একাডেমী কর্তৃক প্রদত্ত বার্ষিক *গুণীজন সংবর্ধনা* এবং ১৯৮৭ সালে *অলক্ত সাহিত্য পরিষদ পুরস্কার* লাভ করেন।

ব্যক্তিগত জীবন
--------------

১৯৬৩ সালে ফওজিয়া ইয়াসমিন একুশে ও স্বাধীনতাপদক প্রাপ্ত সঙ্গীতগবেষক এবং সুরবাহারশিল্পী মোবারক হোসেন খানের সাথে বিবাহবন্ধনে আবদ্ধ হন, যিনি বাংলাদেশ শিল্পকলা একাডেমীর মহাপরিচালক হিসেবে সরকারী চাকরি হতে অবসর গ্রহণ করেন। তাদের দাম্পত্য জীবনে রয়েছেন একমাত্র কন্যা রীনাত ফওজিয়া, এবং দুই পুত্র তারিফ হায়াত খান ও তানিম হায়াত খান।

তথ্যসূত্র
---------

1. ↑  "Fauzia Yasmin in Sydney"।
2. ↑  সমবারু চন্দ্র মহন্ত (২০১২)। "বাংলাদেশ শিল্পকলা একাডেমী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. ↑  "Fauzia Yasmin"।
4. ↑  "Reenat Fauzia"।
5. ↑  "Tareef Hayat Khan"।
**নামিবিয়ার ইতিহাস** ঊনবিংশ শতাব্দীর শেষের দিকে উপনিবেশিক থেকে ২১ মার্চ ১৯৯০ সালে নামিবিয়ার স্বাধীনতা অর্জন পর্যন্ত বিভিন্ন সুস্পষ্ট ধাপ অতিক্রম করে এসেছে। 

১৮৮৪ সাল থেকে নামিবিয়া ছিল জার্মান উপনিবেশ: জার্মান দক্ষিণ পশ্চিম আফ্রিকা। প্রথম বিশ্বযুদ্ধ এর পরে লিগ অফ নেশনের আজ্ঞা দ্বারা দক্ষিণ আফ্রিকা এই অঞ্চলটির শাসন পরিচালনা করতে থাকে। দ্বিতীয় বিশ্বযুদ্ধ-এর পরে ১৯৪৬ সালের এপ্রিলে লীগ অব নেশনস ভেঙ্গে দেওয়া হয় এবং এর উত্তরসূরী জাতিসংঘ কর্তৃক আফ্রিকার আগেকার সমস্ত জার্মান উপনিবেশকে জাতিসংঘের নিয়ন্ত্রণে আনতে একটি আস্থাভাজন গঠনতন্ত্র প্রতিষ্ঠা করা হয়। দক্ষিণ আফ্রিকা এই যুক্তিতে আপত্তি জানায় যে ঐ অঞ্চলের বেশিরভাগ লোক দক্ষিণ আফ্রিকার শাসন নিয়ে সন্তুষ্ট ছিল।

পরবর্তী বিশ বছর ধরে এই আইনী তর্কটি ১৯৬৬ সালের অক্টোবর পর্যন্ত অব্যাহত ছিল। এর পরই জাতিসংঘ সাধারণ পরিষদ এই আজ্ঞাটির সমাপ্ত করার সিদ্ধান্ত নেয় এবং ঘোষণা করে যে দক্ষিণ আফ্রিকার এই অঞ্চল পরিচালনার আর কোনও অধিকার থাকবে না এবং এখন থেকে দক্ষিণ পশ্চিম আফ্রিকা জাতিসংঘেরই প্রত্যক্ষ দায়িত্বের অধীনে আসবে (রেজোলিউশন ২১৪৫ XXI অফ ২৭ অক্টোবর ১৯৬৬)।

স্বাধীন নামিবিয়া
-----------------

নামিবিয়ার প্রতিষ্ঠাতা রাষ্ট্রপতি স্যাম নজুমা।
স্বাধীনতার পর থেকে নামিবিয়া সফলভাবে সাদা সংখ্যালঘু বর্ণবাদী শাসন থেকে গণতান্ত্রিক সমাজে রূপান্তর সম্পন্ন করেছিল। স্থানীয়, আঞ্চলিক এবং জাতীয় নির্বাচন নিয়মিতভাবে অনুষ্ঠিত হয়ে বহুদলীয় গণতন্ত্র চালু হয় এবং তা বজায় রাখা হয়। বেশ কয়েকটি নিবন্ধিকৃত রাজনৈতিক দল জাতীয় পরিষদে সক্রিয় রয়েছেন এবং প্রতিনিধিত্ব করছেন। যদিও এসডব্লিউএপিও পার্টি স্বাধীনতার পর থেকে প্রতিটি নির্বাচনে জয়ী হয়ে এসেছে। ২০০৫ সালে রাষ্ট্রপতি স্যাম নজুমার ১৫ বছরের শাসনের পর দায়িত্বভার তাঁর উত্তরসূরি হিসাবে হাইফিকেপুনিয়ে পোহাম্বা এর প্রতি হস্তান্তর প্রক্রিয়াটিও মসৃণভাবে চালিত হয়েছে। 

নামিবিয়ার সরকার জাতীয় পুনর্মিলনের নীতি প্রচার করে এবং মুক্তিযুদ্ধের সময় যাঁরা উভয় পক্ষে লড়াই করেছেন তাঁদের সবার জন্য সাধারণ ক্ষমা জারি করা হয়। অ্যাঙ্গোলার গৃহযুদ্ধের ফলে দেশের উত্তরাঞ্চলে বসবাসকারী নামিবিয়ানদের উপর সীমিত প্রভাব পড়েছিল। ১৯৯৮ সালে নামিবিয়া প্রতিরক্ষা বাহিনী (এনডিএফ) সেনাদের একটি দলকে দক্ষিণ আফ্রিকান উন্নয়ন সম্প্রদায় (এসএডিসি) বাহিনীর অংশ হিসাবে কঙ্গো গণতান্ত্রিক প্রজাতন্ত্র এ প্রেরণ করা হয়েছিল। ১৯৯৯ সালের আগস্টে উত্তর-পূর্ব কাপ্রিভি অঞ্চলে একটি বিচ্ছিন্নতাবাদী প্রচেষ্টা সফলভাবে দমন করা হয়েছিল।

তথ্যসূত্র
---------

1. ↑  Cedric Thornberry (২০০৪)। *A Nation Is Born: The Inside Story of Namibia's Independence*। Gamsberg Macmillan Publishers Ltd.। পৃষ্ঠা 9–11। আইএসবিএন 978-99916-0-521-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Country report: Spotlight on Namibia"। Commonwealth Secretariat। ৫ জুলাই ২০১০ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "IRIN country profile Namibia"। IRIN। ১৭ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মানুষের দ্বারা পূজা করা প্রথম দিকের (প্রাচীনতম) মূর্তি/মূর্তিগুলির মধ্যে একটি। জেরিখো থেকে, আধুনিক ফিলিস্তিনী অঞ্চলে। প্রাক-মৃৎশৈল্পিক নব্যপ্রস্তরযুগীয়। জর্ডান প্রত্নতাত্ত্বিক যাদুঘর, আম্মান, জর্ডান
শিবের ৬ষ্ঠ শতকের পাথরের মূর্তি
সংগ্যে ক্ষমতা প্রতিমূর্তি 
টেন্নেস্সীর ন্যাশ্ভিলের পার্থেনোনে *অ্যাথেনা পার্থেনোস্* মূর্তির মূল আকারে পুনরুৎপাদন
ব্য়োর্কো, সুইডেনে হাউস্ট্ব্লোট্-এর জন্য বিধর্মী বেদী; বড় কাঠের মূর্তিটি দেবতা ফ্রেয়্-কে প্রতিনিধিত্ব করে
ধর্মের অনুশীলনে, একটি **পূজ্য প্রতিমূর্তি** হল একটি মানবসৃষ্ট বস্তু যা দেবতা, আত্মা বা ডেইমোনের জন্য পূজা বা উপাসনা করা হয় ও যা এটি মূর্ত বা প্রতিনিধিত্ব করে। মিশর, গ্রীস এবং রোমের প্রাচীন ধর্ম এবং আধুনিক হিন্দুধর্ম সহ বেশ কয়েকটি ঐতিহ্যে, একটি মন্দিরে ধর্মের মূর্তিগুলিকে ধুয়ে ফেলা, পোশাক পরা এবং তাদের জন্য খাবার রেখে দেওয়া প্রতিদিনের রুটিন হতে পারে। বিশেষ উৎসবের দিনে মন্দিরের বাইরে শোভাযাত্রা প্রায়ই একটি বৈশিষ্ট্য। ধর্মীয় প্রতিমূর্তিগুলি ধর্মীয় উদ্দেশ্য, বিষয় বা সংযোগের সাথে তৈরি সমস্ত ধরণের চিত্রের বিস্তৃত পরিসরকে আচ্ছাদিত করে। অনেক প্রেক্ষাপটে "পূজ্য প্রতিমূর্তি" বিশেষভাবে একটি মন্দিরের সবচেয়ে গুরুত্বপূর্ণ চিত্রকে বোঝায়, যার তুলনায় মন্দিরকে শোভিত করে এমন অন্যান্য চিত্রের সাথে বৈপরীত্য হতে পারে।

**মূর্তি** শব্দটি হল একটি দেবতার প্রতিমূর্তি বা উপস্থাপনা যা উপাসনার বস্তু হিসাবে ব্যবহৃত হয়, যেখানে মূর্তিপূজা হল একটি "মূর্তি"র উপাসনা যেন এটি একটি ঈশ্বর ।

তথ্যসূত্র
---------

1. ↑  Moshe Halbertal; Avishai Margalit (১৯৯২)। *Idolatry*। Harvard University Press। পৃষ্ঠা 1–8, 85–86, 146–148। আইএসবিএন 978-0-674-44313-6।
2. ↑  DiBernardo, Sabatino (২০০৮)। "American Idol(atry): A Religious Profanation": 1–2। ডিওআই:10.3138/jrpc.19.1.001। , Quote: "Idolatry (...) in the first commandment denotes the notion of worship, adoration, or reverence of an image of God."
3. ↑  Poorthuis, Marcel (২০০৭)। "6. Idolatry and the Mirror: Iconoclasm as a Prerequisite for Inter-Human Relations"। *Iconoclasm and Iconoclash, Chapter 6. Idolatry and the Mirror: Iconoclasm As A Prerequisite For Inter-Human Relations*। BRILL Academic। পৃষ্ঠা 125–140। আইএসবিএন 9789004161955। ডিওআই:10.1163/ej.9789004161955.i-538.53।
**দীপিকা কুমারী** (জন্ম: ১৩ জুন ১৯৯৪) হলেন একজন ভারতীয় মহিলা তীরন্দাজ, যিনি সাধারণত ব্যক্তিগত ও দলগত উভয় বিভাগে প্রতিদ্বন্দ্বিতা করে থাকেন। তিনি বর্তমানে বিশ্ব র্যাঙ্কিংয়ে ৫ম স্থানে রয়েছেন এবং তিনি প্রাক্তন ১ নম্বর র্যাঙ্কিংধারী তীরন্দাজ। ২০১০ কমনওয়েলথ গেমসে তিনি মহিলাদের ব্যক্তিগত ইভেন্টে স্বর্ণপদক জিতেছিলেন। এছাড়া তিনি দোলা ব্যানার্জি ও বোম্বায়লা দেবীকে সাথে নিয়ে মহিলাদের দলগত ইভেন্টেও স্বর্ণপদক জিতেছিলেন।

দীপিকা ২০১২ গ্রীষ্মকালীন অলিম্পিকের জন্য যোগ্যতা অর্জন করেন এবং সেখানে মহিলাদের ব্যক্তিগত ও দলগত ইভেন্টে প্রতিদ্বন্দ্বিতা করেন; প্রতিযোগিতা শেষে তিনি ৮ম স্থান অর্জন করেছিলেন।

তিনি ২০১২ সালে ভারতের দ্বিতীয় সর্বোচ্চ ক্রীড়া পুরস্কার অর্জুন পুরস্কারের জন্য নির্বাচিত হন, যা পরবর্তীতে রাষ্ট্রপতি প্রণব মুখার্জির হাতে গ্রহণ করেন। এছাড়া ২০১৪ সালের ফেব্রুয়ারি মাসে দীপিকা এফআইসিপিআই কর্তৃক বর্ষসেরা ক্রীড়াব্যক্তিত্ব'এর সম্মানে ভুষিত হন। ২০১৬ সালে তিনি ভারতের সর্বোচ্চ বেসামরিক পুরস্কার পদ্মশ্রী পুরস্কার অর্জন করেন।

প্রাথমিক জীবন
-------------

দীপিকা কুমারী রাচির ১৫ কিলোমিটার দুরে রাতু চাটি গ্রামে জন্মগ্রহণ করেন। তার বাবা শিবনারায়ণ মাহাতো ছিলেন একজন অটোরিকশা ড্রাইভার এবং মা গীতা মাহাতো ছিলেন রাচি মেডিকেল কলেজের নার্স। দীপিকার তীরন্দাজী শেখা শুরু হয় গ্রামে পাথরের ঢিল ছুরে আম পাড়ানো কেন্দ্র করে।

কর্মজীবন
--------

দীপিকা ২০১২ গ্রীষ্মকালীন অলিম্পিকের জন্য যোগ্যতা অর্জন করেন এবং সেখানে মহিলাদের ব্যক্তিগত ও দলগত ইভেন্টে প্রতিদ্বন্দ্বিতা করেন; প্রতিযোগিতা শেষে তিনি ৮ম স্থান অর্জন করেছিলেন।

তিনি ২০১২ সালে ভারতের দ্বিতীয় সর্বোচ্চ ক্রীড়া পুরস্কার অর্জুন পুরস্কারের জন্য নির্বাচিত হন, যা পরবর্তীতে রাষ্ট্রপতি প্রণব মুখার্জির হাতে গ্রহণ করেন। এছাড়া ২০১৪ সালের ফেব্রুয়ারি মাসে দীপিকা এফআইসিপিআই কর্তৃক বর্ষসেরা ক্রীড়াব্যক্তিত্ব'এর সম্মানে ভুষিত হন। ২০১৬ সালে তিনি ভারতের সর্বোচ্চ বেসামরিক পুরস্কার পদ্মশ্রী পুরস্কার অর্জন করেন।

সাফল্য
------

দীপিকা দ্বিতীয় ভারতীয় হিসাবে মেক্সিকোর মেরিডায়ে অনুষ্ঠিত ২০০৬ আর্চারি বিশ্বকাপের জুনিয়র কম্পাউন্ড প্রতিযোগিতা জিতেন।

তিনি ২০০৯ সালে যুক্তরাষ্ট্রের অনুষ্ঠিত ১১তম যুব বিশ্ব আর্চারি চ্যাম্পিয়নশিপে স্বর্ণ পদক জিতেন, যখন তার বয়স হয়েছিল ১৫বছর। এছাড়া তিনি দোলা ব্যানার্জি ও বেম্বায়লা দেবীকে সাথে করে একই প্রতিযোগিতার দলগত ইভেন্টেও স্বর্ণ জিতেছিলেন।

ব্যক্তিগত পারফরম্যান্স টাইমলাইন
-------------------------------

| Tournament | 2010 | 2011 | 2012 | 2013 | 2014 | 2015 |  SR  |
| --- | --- | --- | --- | --- | --- | --- | --- |
| **World Archery tournaments** |
| Olympic Games |  | 1R |  | 0/1 |
| World Championships |  | 3R |  | 3R |  | 3R | 1/3 |
| World Cup |  |
| *Stage 1* |  | 3R | QF | 2nd |  |  | 0/4 |
| *Stage 2* | QF | 3R | W | 2R | 3R | 3rd | 2/6 |
| *Stage 3* | 3R | 2nd |  | QF |  |  | 1/3 |
| *Stage 4* | 2nd | 3rd |  | QF | 3rd |  | 34 |
| *World Cup Final* | QF | 2nd | 2nd | 2nd | DNQ | 2nd | 4/5 |
| End of year world ranking | 4 | 5 | 2 | 3 |  |  |  |

তথ্যসূত্র
---------

1. ↑  "India's Deepika Kumari becomes World No. 1 archer"। *NDTV*। ২১ জুন ২০১২। সংগ্রহের তারিখ ২০ জুলাই ২০১৩। [*স্থায়ীভাবে অকার্যকর সংযোগ*]
2. ↑
3. ↑  "Deepika Kumari: From mangoes to CWG gold", *The Siasat times*, 10 October 2010, Retrieved 10 October 2010.

বহিঃসংযোগ
---------


উইকিমিডিয়া কমন্সে **দীপিকা কুমারী** সংক্রান্ত মিডিয়া রয়েছে।

* Deepika Kumari at World Archery
* Official Website of Deepika Kumari
শাড়ি পরিহিত হিন্দু ভারতীয় মহিলা। ছবিটি এঁকেছেন রাজা রবি বর্মা। ভারতীয় উপমহাদেশের অন্যতম প্রাচীন এবং জনপ্রিয় পোশাক- শাড়ি।
***স্তনপাট্টা*** (স্তনমসুক) হলো শরীরের উপরের অংশের জন্য ব্যবহৃত একটি ঢিলেঢালা মোড়ানো কাপড়। এটি প্রাচীন ভারতে ব্যবহৃত একটি বক্ষবন্ধনী। এটি প্রাচীনকালে মহিলাদের একটি সাধারণ উপরের পোশাক ছিল যা রোমান মহিলাদের কর্তৃক ব্যবহৃত *ম্যামিলার* বা *স্ট্রফিয়ামের* অনুরূপ। স্তনপাট্টা ছিল *পোশাকের* একটি অংশ বিশেষত নারীদের পোশাকের অংশ। কবি কালিদাস *কুরপাসিকার* কথা উল্লেখ করেছেন, এটি স্তনবন্ধনের আরেকটি রূপ। কবি এক্ষেত্রে উত্তরসঙ্গ এবং স্তনপাট্টা সমার্থক বলে উল্লেখ করেছেন তার কাব্যে। নিম্নাঙ্গের জন্য যে অভ্যন্তরীণ পোশাকগুলো পরা হতো সেগুলোকে বলা হত *নিভি বা নিভি বাঁধা* ।   মালহারের স্কন্দমাতা ভাস্কর্যে প্রাচীনকালে ব্যবহৃত স্তনপাট্টা ও *কঞ্চুকির* ব্যবহার দেখানো হয়েছে।

শৈলী
----

প্রাচীনকালে বিবাহিত রমণীগণ স্তনবৃন্ত বা স্তন পুরোপুরি ঢেকে রাখার জন্য এই বস্ত্রটি ব্যবহার করত। এটি বিভিন্ন কারুকাজে অলঙ্করণকৃত থাকত এবং *উত্তরীয়, চাদর* প্রভৃতি অনেক পোশাকের সাথে পরিধান করা হত, উদাহরণস্বরূপ, শাড়ি। সময়ের সাথে সাথে স্তনপাট্টার বিবর্তিত হয়েছে; কয়েকটি বিবর্তিত রূপ হল চোলি বা ব্লাউজ।

আরও দেখুন
---------

* উত্তরীয়
* অন্তরীয়
* আদিবাস

তথ্যসূত্র
---------

1. ↑  Mahapatra, N. N. (২০১৬)। *Sarees of India* (ইংরেজি ভাষায়)। Woodhead Publishing India PVT. Limited। পৃষ্ঠা 3। আইএসবিএন 978-93-85059-69-8।
2. ↑  Nair, Rukmini Bhaya; deSouza, Peter Ronald (২০২০-০২-২০)। *Keywords for India: A Conceptual Lexicon for the 21st Century* (ইংরেজি ভাষায়)। Bloomsbury Publishing। আইএসবিএন 978-1-350-03925-4।
3. ↑  *Prachya Pratibha* (ইংরেজি ভাষায়)। Birla Institute of Art and Music.। ১৯৭৮। পৃষ্ঠা 121।
4. ↑  Padma, Sree (১৯৯১)। *Costume, Coiffure, and Ornaments in the Temple Sculpture of Northern Andhra* (ইংরেজি ভাষায়)। Agam Kala Prakashan। পৃষ্ঠা 118। আইএসবিএন 978-99911-22-35-9।
5. ↑  "The history of sari: The nine yard wonder - Times of India"। *The Times of India* (ইংরেজি ভাষায়)। সংগ্রহের তারিখ ২০২১-০১-২১।

টেমপ্লেট:Clothing in South Asia
**রবীন্দ্রনাথ চৌধুরী** (১৯০১ - ৬ আগস্ট ১৯৮১) ছিলেন একজন ভারতীয় বাঙালি চিকিৎসক, চিকিৎসা শিক্ষাবিদ। ক্যালকাটা স্কুল অফ ট্রপিক্যাল মেডিসিনের পরিচালক।

প্রাথমিক জীবন এবং শিক্ষা
------------------------

রবীন্দ্রনাথ চৌধুরী ১৯০১ খ্রিস্টাব্দে জন্ম গ্রহণ করেন। তিনি কলকাতার  মেডিক্যাল কলেজে পড়াশোনা করে চিকিৎসা বিজ্ঞানে কলকাতা বিশ্ববিদ্যালয়ের স্নাতক হন। উচ্চ শিক্ষার্থে ইংল্যান্ডে যান। এডিনবার্গের রয়্যাল কলেজ অফ ফিজিশিয়ানস থেকে এমআরসিপি ডিগ্রি এবং ওয়েলস থেকে টিডিডি ডিগ্রি অর্জন করেন।

কর্মজীবন
--------

দেশে ফিরে তিনি ১৯৩৪ খ্রিস্টাব্দে  কলকাতা স্কুল অফ ট্রপিক্যাল মেডিসিনে একজন সহকারী অধ্যাপক হিসাবে তার কর্মজীবন শুরু করেন। ১৯৪৫ খ্রিস্টাব্দে অধ্যাপকপদে উন্নীত হন এবং ১৯৫০ খ্রিস্টাব্দে প্রতিষ্ঠানের পরিচালক হন এবং ১৯৬৬ খ্রিস্টাব্দে অবসরের দিন পর্যন্ত তিনি ওই পদে ছিলেন। এছাড়াও তিনি কারমাইকেল হাসপাতালে বরিষ্ঠ চিকিৎসক এবংষট্রপিক্যাল ডিজিজেস সুপারিনটেনডেন্ট হিসেবে দায়িত্ব পালন করেন। 

ডক্টর চৌধুরী কলেরা, ম্যালেরিয়া, অ্যামিবিয়াসিস এবং হাইপোপ্রোটিনেমিয়ার মতো রোগের উপর বহু গবেষণা করেন এবং কেমোথেরাপি এবং ম্যালেরিয়ার কেমোপ্রোফিল্যাক্সিসে জন্য বিশেষ সুনাম অর্জন করেন।। 

এছাড়াও তিনি এশিয়াটিক সোসাইটির সদস্য ছিলেন এবং ইন্ডিয়ান মেডিকেল গেজেটের সম্পাদনা করতেন। ১৯৬৮-৭০ খ্রিস্টাব্দে তিনি  ইন্ডিয়ান ন্যাশনাল সায়েন্স একাডেমির সদস্য ছিলেন।

তিনি ইন্ডিয়ান মেডিক্যাল অ্যাসোসিয়েশন, ইন্ডিয়ান অ্যাসোসিয়েশন অফ প্যাথলজিস্ট অ্যান্ড মাইক্রোবায়োলজিস্ট, ইন্টারন্যাশনাল কংগ্রেস অফ ট্রপিক্যাল মেডিসিন অ্যান্ড ম্যালেরিয়া এবং ইন্ডিয়ান অ্যাসোসিয়েশন ফর দ্য অ্যাডভান্সমেন্ট অফ মেডিক্যাল এডুকেশনের সঙ্গে যুক্ত ছিলেন।

ভারতীয় বিজ্ঞান কংগ্রেসের এক অধিবেশনে তিনি মেডিকেল ও ভেটেরিনারি বিভাগে সভাপতি ছিলেন। ১৯৭৩-৭৪ খ্রিস্টাব্দে রয়্যাল সোসাইটি অফ ট্রপিক্যাল মেডিসিন অ্যান্ড হাইজিন এর সহ-সভাপতি পদে আসীন ছিলেন।

ডক্টর চৌধুরী ন্যাশনাল একাডেমি অফ মেডিক্যাল সায়েন্সেস [৪] এর একজন প্রতিষ্ঠাতা ফেলো এবং  ইন্ডিয়ান ন্যাশনাল সায়েন্স একাডেমির এবং রয়্যাল সোসাইটি অফ ট্রপিক্যাল মেডিসিন অ্যান্ড হাইজিন , লন্ডনের নির্বাচিত ফেলো ছিলেন।

সম্মাননা
--------

চিকিৎসা বিজ্ঞানে অবদানের জন্য ভারত সরকার ১৯৬০ খ্রিস্টাব্দে দেশের তৃতীয় সর্বোচ্চ বেসামরিক সম্মান পদ্মভূষণে ভূষিত করে । [ ৫] ১৯৬৮ খ্রিস্টাব্দে এডিনবার্গের রয়্যাল কলেজ অফ ফিজিশিয়ানস তাকে *এএনবি পুরস্কার* এবং ১৯৭৭ খ্রিস্টাব্দে  ইন্ডিয়ান কাউন্সিল অফ মেডিকেল রিসার্চ *কমলা মেনন মেডিকেল রিসার্চ অ্যাওয়ার্ড* প্রদান করে।

তিনি ৮০ বছর বয়সে ১৯৮১ সালের ৬ আগস্ট মারা যান।

আরো দেখুন
---------

* ক্যালকাটা স্কুল অফ ট্রপিক্যাল মেডিসিন

তথ্যসূত্র
---------

1. ↑  *Tropical Health: A Report on a Study of Needs and Resources*। National Academies। ১৯৬২। পৃষ্ঠা 455–। NAP:14018।
2. ↑  "Chaudhuri,R.N." (পিডিএফ)। National Academy of Medical Sciences। ২০১৬। সংগ্রহের তারিখ ৬ জুলাই ২০১৬।
3. 1 2
**নোলক বাবু** একজন বাংলাদেশী গায়ক। তিনি ক্লোজআপ ওয়ান এর প্রতিযোগিতার একজন আধুনিক গায়ক হিসেবে প্রথম পুরস্কার বিজয়ী, যা একটি টিভি অনুষ্ঠান সবার অংশ গ্রহণ ও ভোটের মাধ্যমে সেরা গায়ক নির্বাচন করে।

প্রথম জীবন
----------

নোলক বাবু জামালপুর জেলায় জন্ম গ্রহণ করেন। তার পারিবারিক নাম ছিল ফরহাদ। তিনি একটি গরীব পরিবারে দারিদ্রতার সাথে লড়াই করে বেড়ে উঠেন। সংগীত শিক্ষা গ্রহণের কোন সুযোগ ছিলনা তার। এর পরেও তিনি কিছু সহায়তা পেয়েছেন জামালপুর শিল্পকলা একাডেমী (সংগীত একাডেমী) থেকে। তার মা ছিলেন পরিবারের একমাত্র উপার্জনক্ষম এবং তিনি খুব দূর্বল ছিলেন তাই তিনি ছেলের সংগীত শিক্ষার অর্থ যোগাড় করতে পারেননি।

২০০৫ সালে যখন ক্লোজআপ১ শুরু হয় তখন ফরহাদ নিজের নাম নিবন্ধন করেন নোলক বাবু হিসেবে।

ক্লোজআপ১
--------

সিলেকশন রাউন্ডে তিনি এসেছিলেন মনোযোগের সহিত "শোয়া চান পাখি" নামের প্রয়াত লোকগীতি গায়ক উকিল মুন্সীর একটি জনপ্রিয় লোকগীতি নিয়ে। পরের রাউন্ডে তিনি গান "আমার গায়ে যত দুঃখ সয়", "মেঘ ভাঙ্গা রোদ", "কেন এই নিঃসঙ্গতা", "তারা ভরা রাতে" এবং "মা গো ভাবনা কেন"। অবশেষে তাকে ইন্টারনেট ও মোবাইল এসএমএস এর মাধ্যমে ভোটে বিজয়ী ঘোষণা করা হয়।

একক এলবাম সমুহ
--------------

* **সে যে কন্যা ভালো** (২০০৬)

1. আমি তোমায় পাব
2. যার সঙ্গে ছিলনা পরিচয়
3. মা রে বেহেস্ত তুমি
4. মন পাখি
5. ও আমার চক্ষু নাই
6. ঐ দূরের গাঁয়ে
7. অন্তরের ভিতর
8. প্রেম যারা খোজে ফিরে
9. সে যে কন্যা ভালো
10. স্বপ্ন মেয়ে

* **দুই চোখের কাঁদন** (২০০৮)

1. আমার মাঝে বিলিন তুমি
2. ভালবাসার দূরবিক্ষ
3. দুই চোখের কাঁদন
4. দুঃখ দেবে কারে
5. এত ভালো মন
6. এত রুপ অঙ্গে
7. কেউ বাসে না
8. কত যন্ত্রণা কিনে কিনে
9. মাটিরে মাটি
10. নাইরে পরকাল
11. নিজের কাঁধে নিজের লাশ
12. অপরাধী

ইসলামি গান
----------

নোলক বাবু বেশ কিছু ইসলামি গান গেয়েছেন

২০১৩ সালে প্রকাশিত হয় ***শাহ সোহেল*** এর কথায় '*আমি নামাজ পড়লাম না রে* 'শিরোনামে গান

এছাড়াও আরো রয়েছে

\*রহমের ফল্গু ধারা----গীতিকার ও সুরকার আয়েশা সিদ্দিকা পাঠান।

\*তোমার সমীপে------গীতিকার বেলাল হোসাইন নূরী ও সুরকার আয়েশা সিদ্দিকা পাঠান।

\*করবে আমায় পার----গীতিকার ও সুরকার আয়েশা সিদ্দিকা পাঠান।

সমালোচনা
--------

নোলক বাবু মানুষের নিন্দার মুখে পড়েন তার জীবনধারা দ্রুত পরিবর্তন করা ও অশিষ্টাচারের কারণে। ২০০৭ সালে তিনি একজন পথিককে রাস্তায় মারধর করার কারণে কয়েকদিন জেল খেটেছেন।

আরও দেখুন
---------

* সালমা আক্তার
* সানিয়া সুলতানা লিজা
* নিশিতা বড়ুয়া

বহিঃসংযোগ
---------

* Nolok Babu's Official Site
* Train singer becomes Bangladesh Idol
* Nolok Goes to Jail

তথ্যসূত্র
---------

1. ↑  "SLATE"। *web.archive.org*। ২০০৮-০৮-২১। ২০০৮-০৮-২১ তারিখে মূল থেকে আর্কাইভ করা। সংগ্রহের তারিখ ২০২৩-০৮-২৭।